Tullist niḍen « Amur-nneɣ », ɣur-s azwel icudd s wudem arusrid d teḥkayt n uḍris, imi tullist-a tewwi-d ɣef umeẓyan, d ilemẓi i ruḥen ɣer lɛesker. D netta i d awadem agejdan n tullist, yettwanɣa dinna, heggan-as-d ccifan-is taxazabit s wayes iɣban later-is, axaṭer yugi ad icnu qassaman s tutlayt n taɛrabt. Di tebratin-is d-yettaru i umeddakkel-is Ɛmiruc si lɛesker, yettwali am akken Leqbayel ttwaḥeqren, ur sɛin ara amur di tmurt i d-ḥarren lejdud.